**Presidenten for Singapores parlament** er leder for Republikken Singapores nasjonalforsamling.

Valg
----

Parlamentet må velge en president under sitt første møte etter et allment valg. Ifølge grunnloven har parlamentet frihet til å velge hvordan det skal velge president. Som en nyere tradisjon nominerer statsministeren en person til stillingen. Personen blir deretter foreslått og støttet av parlamentets medlemmer før han/hun blir valgt til president.

Presidenten behøver ikke å være medlem av parlamentet, men må inneha de kvalifikasjonene som kreves for å kunne bli valgt som medlem, slik det er fastsatt i grunnloven. Presidenten kan ikke være minister eller parlamentarisk sekretær og må fratre disse stillingene før han/hun blir valgt som president. 

Presidenten fortsetter i sitt embete fram til parlamentet blir oppløst, såfremt han/hun ikke fratrer, blir utnevnt til minister, parlamentarisk sekretær eller blir diskvalifisert fra å være medlem av parlamentet.

Rolle
-----

Rollen til presidenten for Singapores parlament likner den til presidentene for de fleste lovgivende forsamlingene i Samveldet.[] Han/hun presiderer over parlamentets møter og håndhever reglene som er foreskrevet i de stående ordrene for en ordnet ledelse av parlamentets virksomhet. Når presidenten utfører sine plikter, må han/hun være upartisk og rettferdig overfor alle medlemmene av parlamentet.

Presidenten regulerer og håndhever debattreglene. Han/hun bestemmer hvem som skal få ordet og framlegger saker for parlamentet til debatt og votering. Presidenten deltar ikke i debattene, men kan avstå fra eller stemme for/imot et representantforslag hvis han/hun er valgt som medlem av parlamentet.

Som vokter av de parlamentariske privilegiene henvender parlamentets medlemmer seg til presidenten for veiledning om prosedyrer og for reglene i ordensspørsmål.

Parlamentets president er nummer to i suksesjonsrekkefølgen til embetet som Singapores president. Dersom presidentembetet skulle bli ledig og formannen for Council of Presidential Advisers er ute av stand til å overta funksjonen, vil parlamentets president overta pliktene fram til en ny president er valgt. Når det gjelder statsprotokollen befinner parlamentets president seg på samme nivå som Singapores høyesterettsjustitiarius.

Presidenten opptrer som parlamentets representant i dets relasjoner med andre lovgivende forsamlinger og utenforstående organer. Presidenten ønsker også besøkende dignitærer velkommen og representerer parlamentet under nasjonale tilstelninger og offentlige besøk utenlands. Presidenten har det overordnede ansvaret for parlamentets administrasjon og sekretariat.

En person, som har innehatt embetet som parlamentets president i minst tre år, er kvalifisert til å bli valgt som Singapores president.

Presidenter
-----------

| Nr. | Navn(født–død) | Embetstid | Parti | Ref. |
| --- | --- | --- | --- | --- |
| **1st Legislative Assembly** | **George Oehlers**(1908–1968) | 22. april 1955–31. mars 1959 | *Ikke-MP* |  |
| **2nd Legislative Assembly** | 1. juli 1959–3. september 1963 |
| **3rd Legislative Assembly** | **Edmund W. Barker**(1920–2001) | 22. oktober 1963–1964 |  People's Action Party |  |
| **Arumugam Ponnu Rajah**(1911–1999) | 1964–8. august 1965 | Uavhengig |  |
| **1st Parliament** | 9. august 1965–1966 |
| **Punch Coomaraswamy**(1925–1999) | 1966–8. februar 1968 | *Ikke-MP* |  |
| **2nd Parliament** | 6. mai 1968–1970 |
| **Yeoh Ghim Seng**(1918–1993) | 1970–16. august 1972 |  People's Action Party |  |
| **3rd Parliament** | 12. oktober 1972–6. desember 1976 |
| **4th Parliament** | 7. februar 1977–5. desember 1980 |
| **5th Parliament** | 3. februar 1981–4. desember 1984 |
| **6th Parliament** | 25. februar 1985–17. august 1988 |
| **7th Parliament** | **Tan Soo Khoon**(1949–) | 9. januar 1989–14. august 1991 |  People's Action Party |  |
| **8th Parliament** | 6. januar 1992–16. desember 1996 |
| **9th Parliament** | 26. mai 1997–18. oktober 2001 |
| **10th Parliament** | **Abdullah Tarmugi**(1944–) | 25. mars 2002–20. april 2006 |  People's Action Party |  |
| **11th Parliament** | 2. november 2006–19. april 2011 |
| **12th Parliament** | **Michael Palmer**(1968–) | 10. oktober 2011–12. desember 2012 |  People's Action Party |  |
| **Halimah Yacob**(1954–) | 14. januar 2013–25. august 2015 |  People's Action Party |  |
| **13th Parliament** | 15. januar 2016–7. august 2017 |
| **Tan Chuan-Jin**(1969–) | 11. september 2017– |  People's Action Party |  |

Referanser
----------

1. ↑  Grunnloven, artikkel 40(1)
2. 1 2  Grunnloven, artikkel 40(2)
3. 1 2  Lee, Min Kok (8. januar 2016). «Halimah Yacob to be renominated as Speaker of Parliament: 7 things you may not know about the post». *The Straits Times*. Arkivert fra originalen 7. august 2017. Besøkt 10. september 2019.
4. 1 2 3 4 5  «Speaker of Parliament». Parliament of Singapore. Besøkt 10. september 2019.
5. ↑  Singapores grunnlov, artikkel 40(4).
6. ↑  Singapores grunnlov, artikkel 22N(1)
7. ↑  Singapores grunnlov, artikkel 19(2)(g)(i)
8. 1 2 3 4 5 6 7 8 9 10  «List of former speakers». Parliament of Singapore. Besøkt 10. september 2019.